17.10.2017
Жьҭаарамза 17 рзы Аҧсны Аҳәынҭқарра Ахада Рауль Ҳаџьымба инапы аҵаиҩит Виқтор Садовничи «Аҧсны Аҳәынҭқарра зҽаҧсазтәыз аҭҵаарадырра аусзуҩы» ҳәа аҳаҭыртә хьӡы ихҵаразы Аусҧҟа.
Аусҧҟақәа рыҟны, ҷыдала, иҳәоуп:
«Аҭҵаарадырратә усураҿы илшамҭақәа рзы, Аҧсны Аҳәынҭқарраҟны иреиҳаӡоу аҵараиура арҿиараҟны, зыквалификациа ҳараку акадрқәа разыҟаҵараҟны хаҭалатәи илагаламҭазы « Ломоносов ихьӡ зху Москватәи аҳәынҭқарратә университет аректор, афизика-математикатә ҭҵаарадыррақәа рдоктор, апрофессор, Урыстәылатәи аҭҵаарадыррақәа ракадемиа академиа Садовничи Виқтор Антон-иҧа ихҵазааит «Аҧсны Аҳәынҭқарра зҽаҧсазтәыз аҭҵаарадырра аусзуҩы» ҳәа аҳаҭыртә хьӡы».